ਨੀਰਜ ਵੋਰਾ
ਨੀਰਜ ਵੋਰਾ (22 ਜਨਵਰੀ 1963 – 14 ਦਸੰਬਰ 2017) ਇੱਕ ਭਾਰਤੀ ਫ਼ਿਲਮੀ ਅਦਾਕਾਰ, ਲੇਖਕ, ਨਿਰਦੇਸ਼ਕ ਅਤੇ ਸੰਗੀਤਸਾਜ਼ ਸੀ। ਉਹ ਗੁਜਰਾਤ ਦਾ ਰਹਿਣ ਵਾਲਾ ਸੀ। ਉਹ ਆਮਿਰ ਖ਼ਾਨ ਦੀ ਰੰਗੀਲਾ ਫ਼ਿਲਮ ਲਿਖਣ ਨਾਲ ਚਰਚਾ ਵਿੱਚ ਆਇਆ ਸੀ। ਨਿਰਦੇਸ਼ਕ ਵਜੋਂ ਉਸਦੀ ਪਹਿਲੀ ਫ਼ਿਲਮ ਖਿਲਾੜੀ 420 ਸੀ, ਜੋ ਕਿ 2000 ਵਿੱਚ ਆਈ ਸੀ। 2006 ਵਿੱਚ ਉਸਨੇ ਫਿਰ ਹੇਰਾ ਫੇਰੀ ਫ਼ਿਲਮ ਦਾ ਨਿਰਦੇਸ਼ਨ ਕੀਤਾ ਅਤੇ ਇਹ ਫ਼ਿਲਮ ਲਿਖੀ ਵੀ ਉਸਨੇ ਆਪ ਹੀ ਸੀ ਅਕਤੂਬਰ 2016 ਵਿੱਚ ਉਸਨੂੰ ਬ੍ਰੇਨ ਸਟ੍ਰੋਕ ਬਿਮਾਰੀ ਹੋ ਗਈ, ਜੋ ਕਿ ਉਸਦੇ ਕੋਮਾ ਵਿੱਚ ਜਾਣ ਦਾ ਕਾਰਨ ਵੀ ਬਣੀ। ਕੋਮਾ 'ਚ ਜਾਣ ਤੋਂ ਪਹਿਲਾਂ ਉਹ ਹੇਰਾ ਫ਼ੇਰੀ 3 'ਤੇ ਕੰਮ ਕਰ ਰਿਹਾ ਸੀ। ਉਸਦੀ ਮੌਤ ਦਸੰਬਰ 2017 ਵਿੱਚ ਹੋਈ।